MARGELIS
TRAVEL SERVICES & COACH OPERATOR
ΣΑΤΩΒΡΙΑΝΔΟΥ  3  –  ΠΑΤΡΑ,  262 23
ΤΗΛ:  2610278259  & 2610222350 
e-mail: info@margelis.eu   www.margelis.eu 

ΑΔΡΙΑΝΟΥΠΟΛΗ &  Πολυπολιτισμική ΘΡΑΚΗ     

Καβάλα, Ξάνθη, Κομοτηνή, Αλεξανδρούπολη, Σουφλί, Διδυμότειχο, Αδριανούπολη

5 ΗΜΕΡΕΣ
	ΑΝΑΧΩΡΗΣΗ
	ΕΠΙΣΤΡΟΦΗ

	28/10
	01/11



1η ΗΜΕΡΑ (Τετάρτη 28/10/26): ΠΑΤΡΑ – ΚΑΒΑΛΑ   
Συγκέντρωση των εκδρομέων στη πλατεία Τριών Συμμάχων (στο κάτω μέρος στην Όθωνος Αμαλίας) και στις 7:00 αναχωρούμε μέσω Ιόνιας Οδού & Εγνατίας Οδού με ενδιάμεσες στάσεις, για την Καβάλα. Είναι η ομορφότερη πόλη της Ανατολικής Μακεδονίας, αμφιθεατρικά χτισμένη, στραμμένη προς την θάλασσα. Οι Καμάρες – το μεσαιωνικό υδραγωγείο της πόλης – το κάστρο της Καβάλας με την παλιά πόλη, το Ιμαρέτ, το Δημαρχείο, η Δημοτική Καπναποθήκη και κτίσματα κοσμήματα του 19ου και 20ου αιώνα είναι τα στοιχεία που συνθέτουν την εικόνα της πόλης. Άφιξη το απόγευμα και τακτοποίηση στο ξενοδοχείο. Ελεύθερος ο υπόλοιπος χρόνος σας. 

2η ΗΜΕΡΑ (Πέμπτη 29/10/26): ΚΑΒΑΛΑ -  ΞΑΝΘΗ - ΚΟΜΟΤΗΝΗ – ΑΔΡΙΑΝΟΥΠΟΛΗ    
Πρωινή αναχώρηση για την Ξάνθη. Η διατηρητέα παλιά πόλη αποτελεί πραγματικό στολίδι για την περιοχή. Είναι χτισμένη επάνω σε ύψωμα, κρατώντας την παραδοσιακή μορφή της. Στην περιήγηση μας στην παλιά πόλη της Ξάνθης θα ερμηνεύσουμε την πηγή του πολιτιστικού και ιστορικού πλούτου της Θράκης. Η γνωριμία μας με την Ξάνθη, την ιστορία και τον πολιτισμό της, περιλαμβάνει στάσεις σε επιλεγμένα σημεία (το αρχοντικό όπου μεγάλωσε ο Μάνος Χατζηδάκις, Παλαιό Δημαρχείο, εντυπωσιακά αρχοντικά και καπναποθήκες του 19ου αιώνα) και αφήγηση της νεότερης ιστορίας της πόλης όπως αυτή παρουσιάζεται από την αρχιτεκτονική και τα άλλα στοιχεία που αποκαλύπτονται στον επισκέπτη. Ελεύθερος χρόνος στην παλιά πόλη για περιήγηση. Επόμενος σταθμός μας είναι η Κομοτηνή. Στο κέντρο της Θράκης, μια πόλη πολιτισμικό ψηφιδωτό, γεμάτη από χρώματα, αρώματα, κουλτούρες και ανθρώπους διαφορετικούς μεταξύ τους. Χριστιανοί, Μουσουλμάνοι, Πομάκοι, ζουν αρμονικά και χαρίζουν στην πόλη το δικό τους στίγμα και γίνονται παράδειγμα προς μίμηση για τον σεβασμό και τον ανθρωπιστικό τρόπο σκέψης. Τα κτήρια, τα μαγαζιά με τις αντίκες, η μυρωδιά του φρεσκοψημένου καφέ και τα στέκια των φοιτητών δημιουργούν μια ατμόσφαιρα γοητευτική που σε προσελκύει σε κάθε περίπτωση. Ελεύθερος χρόνος για περιήγηση και γεύμα και το απόγευμα θα αναχωρήσουμε μέσω του Συνοριακού σταθμού για την Αδριανούπολη της Τουρκίας. Με ιστορία που μετρά τις απαρχές της από το 125 μ.Χ. και τον Ρωμαίο Αυτοκράτορα Αδριανό, η Αδριανούπολη όπως είναι για εμάς ή Εντιρνέ για την γείτονα χώρα, εντυπωσιάζει με τα τζαμιά, τα παραδοσιακά τουρκικά χαμάμ, τα μουσεία αλλά και τα παζάρια της. Μια πόλη που βρίθει μνημείων παγκόσμιας κληρονομιάς και που προσφέρει την πιο ατμοσφαιρική βόλτα στην παλιά της πόλη ή αλλιώς στο Kaleici. Άφιξη το βράδυ και τακτοποίηση στο ξενοδοχείο μας. 

3η ΗΜΕΡΑ (Παρασκευή 30/10/26): ΑΔΡΙΑΝΟΥΠΟΛΗ   
Στην πρωινή μας ξενάγηση στην Αδριανούπολη θα δούμε το επιβλητικό Σελιμιγιέ Τζαμί, έργο του μεγάλου αρχιτέκτονα Σινάν, καθώς επίσης και την σκεπαστή αγορά (Bazaar), που βρίσκεται ακριβώς δίπλα. Έπειτα θα επισκεφτούμε το φημισμένο Μουσείο Υγείας - το σπουδαιότερο κοινωφελές ίδρυμα της Οθωμανικής Αυτοκρατορίας, όπου με μεθόδους όπως η μουσική και η υδροθεραπεία θεράπευαν νοσήματα της ψυχής και του σώματος και το ιστορικό Κάραγατς (Παλιά Ορεστιάδα), μια γειτονιά που διατηρεί ζωντανή τη μνήμη μιας άλλης εποχής. Εδώ θα επισκεφθούμε τον εμβληματικό Σιδηροδρομικό Σταθμό, από όπου περνούσε το θρυλικό Orient Express, ενώ σήμερα στεγάζεται η Σχολή Καλών Τεχνών του Πανεπιστημίου Trakya. Στον υπόλοιπο ελεύθερο χρόνο της ημέρας σας, σας προτείνουμε να επισκεφθείτε τα πασίγνωστα εμπορικά κέντρα ERASTA και MARGI OUTLET. Αξίζει επίσης να απολαύσετε ένα παραδοσιακό λουτρό και μασάζ στο παλαιότερο χαμάμ της πόλης. Το Saray hamam από το 1363 προσφέρει στιγμές ευεξίας και χαλάρωσης με παραδοσιακές ανατολίτικες μεθόδους. 

4η ΗΜΕΡΑ (Σάββατο 31/10/26): ΑΔΡΙΑΝΟΥΠΟΛΗ – ΔΙΔΥΜΟΤΕΙΧΟ – ΣΟΥΦΛΙ – ΑΛΕΞΑΝΔΡΟΥΠΟΛΗ 
Στη σημερινή μας περιήγηση θα γνωρίσουμε την περιοχή του Έβρου. Θα αναχωρήσουμε το πρωί για το Διδυμότειχο, χτισμένο στη συμβολή του ποταμού Έβρου και του Ερυθροπόταμου. Θα επισκεφθούμε το επιβλητικό Κάστρο του Διδυμοτείχου, από τα πιο σημαντικά κάστρα των Βαλκανίων. Αποτελεί ορόσημο λόγω της γεωστρατιγικής του θέσης. Θα ανηφορίσουμε τον λόφο του Καλέ με τους πλινθόκτιστους δρόμους και τα γραφικά παραδοσιακά κτίρια. Μέσα στο Κάστρο υπάρχουν 24 πύργοι και μεταβυζαντινοί ναοί, που διατηρούνται έως σήμερα. Επόμενος μας σταθμός είναι το Σουφλί, που το όνομα του είναι συνυφασμένο με τις πολυτελής ίνες μεταξιού που παράγει και για τις οποίες θα γνωρίσουμε περισσότερα μέσα από την ξενάγηση μας στο Μουσείο Μεταξιού.  Συνεχίζουμε την διαδρομή μας για την Αλεξανδρούπολη. Η πόλη – γέφυρα μεταξύ του παλιού και του σύγχρονου. Με ιστορία αλλά και με μοντέρνο τρόπο ζωής που θυμίζει μεγάλο αστικό κέντρο. Μαγαζιά , καφετέριες , εστιατόρια και ένα εκπληκτικό παραλιακό μέτωπο μας περιμένουν για τις απογευματινές μας βόλτες. Άφιξη στο ξενοδοχείο μας και διανυκτέρευση.

5η ΗΜΕΡΑ (Κυριακή 01/11/26): ΑΛΕΞΑΝΔΡΟΥΠΟΛΗ – ΠΑΤΡΑ 
Πρωινή αναχώρηση για την Πάτρα με ενδιάμεσες στάσεις. Άφιξη στη Πάτρα το βράδυ. 

ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ
	
	Σε δίκλινο ή τρίκλινο 
δωμάτιο
	Σε Μονόκλινο δωμάτιο

	Early booking - Για κρατήσεις που θα γίνουν έως 30/09 
	330 €
	460 €

	Για κρατήσεις που θα γίνουν από τις 01/10
	350 €
	480 €



ΠΕΡΙΛΑΜΒΑΝΟΝΤΑΙ
· Διαμονή στο ξενοδοχείο LUCY 5* στην Καβάλα με πρωινό σε μπουφέ (1 διαν/ση)
· Διαμονή στο ξενοδοχείο WESTDOOR 5* στην Αδριανούπολη με πρωινό σε μπουφέ (2 διαν/σεις)
· Διαμονή στο ξενοδοχείο GRECOTEL EGNATIA 4* στην Αλεξανδρούπολη με πρωινό σε μπουφέ (1 διαν/ση)
· Εμπεριστατωμένες ξεναγήσεις σύμφωνα με το πρόγραμμα
· Μεταφορά / περιηγήσεις με πούλμαν σύμφωνα με το πρόγραμμα 
· Αρχηγός – συνοδός 

ΣΗΜΕΙΩΣΕΙΣ:
· Προκαταβολή για κράτηση θέσης 150 €. Εξόφληση έως 21/10
· Απαραίτητα ταξιδιωτικά έγγραφα που πρέπει να έχετε μαζί σας στο ταξίδι σας: Ταυτότητα νέου τύπου ή διαβατήριο με 6μηνη ισχύ τουλάχιστον. Οι κάτοχοι μη Ελληνικών ταξιδιωτικών εγγράφων θα πρέπει να απευθύνονται στο Προξενείο Τουρκίας.
· Δεν περιλαμβάνονται: o φόρος διαμονής και ότι ρητά δεν αναφέρεται.
· Το πρόγραμμα είναι ενδεικτικό και ενδέχεται να υπάρξουν τροποποιήσεις ως προς τη σειρά του προγράμματος.
· Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος. 

ΕΝΔΙΑΦΕΡΟΥΝ  ΤΟΥΣ  ΕΚΔΡΟΜΕΙΣ
· Οι θέσεις δηλώνονται με σειρά προτεραιότητας και δεν αλλάζουν
· Τα δωμάτια των ξενοδοχείων παραλαμβάνονται στις 15:00 το μεσημέρι και παραδίδονται στις 11:00 το μεσημέρι ανεξάρτητα από την ώρα άφιξης και αναχώρησης των ταξιδιωτών. 
· Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
· Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
· Σε περίπτωση ακύρωσης της κράτησης σας επιβαρύνεστε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 7 ημέρες το 50% της αξίας της εκδρομής και από 6 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.  
· Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμυρών, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.  



